ZMLUVA O PRÍSPEVKU č. XXX/2020

na realizáciu bilaterálnej iniciatívy

v rámci Fondu pre bilaterálne vzťahy na národnej úrovni/v rámci programu „......“

spolufinancovanej

z Finančného mechanizmu EHP a Nórskeho finančného mechanizmu na roky 2014 – 2021

1. **ZMLUVNÉ STRANY**
   1. **Národný kontaktný bod/Správca programu:**

Názov: XXXXX

Sídlo: XXXXX

Právna forma: XXXXX

IČO: XXXXX

DIČ: XXXXX

Štatutárny orgán: XXXXX

a

* 1. **Príjemca:**

Názov: XXXXX

Sídlo: XXXXX

Právna forma: XXXXX

IČO: XXXXX

DIČ: XXXXX

Zapísaný: XXXXX

Štatutárny orgán: XXXXX

Účet, resp. účty[[1]](#footnote-2) žiadateľa: XXXXX  
Kód Banky: XXXXX  
IBAN: XXXXX  
BIC/SWIF kód banky: XXXXX  
Majiteľ/názov účtu[[2]](#footnote-3): XXXXX  
Názov banky[[3]](#footnote-4): XXXXX  
Adresa banky (ulica, mesto, štát): XXXXX  
IČ pre DPH v SR[[4]](#footnote-5): XXXXX

(ďalej tiež spoločne ako „**zmluvné strany**“ alebo jednotlivo ako „**zmluvná strana**“).

1. **ÚVODNÉ USTANOVENIA**
   1. Zmluvné strany uzatvárajú túto **Zmluvu** podľa ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov a na základe nasledovných zmlúv a právnych aktov:
      1. Memorandum o porozumení o implementácii Finančného mechanizmu EHP na roky 2014 – 2021, uzatvorené medzi Slovenskou republikou (ďalej len „**SR**“) a Nórskym kráľovstvom, Islandom a Lichtenštajnskom a Memorandum o porozumení o implementácii Nórskeho finančného mechanizmu na roky 2014 – 2021, uzatvorené medzi SR a Nórskym kráľovstvom dňa 28. 11. 2016 v znení neskorších zmien (ďalej len „**Memorandum**“), podľa ktorého **Ministerstvo investícií, regionálneho rozvoja a informatizácie Slovenskej republiky** plní funkciu **Národného kontaktného bodu**,
      2. Dohoda o fonde pre bilaterálne vzťahy uzatvorená medzi Výborom pre finančný mechanizmus a Ministerstvom zahraničných vecí Nórskeho kráľovstva (ďalej ako „**Prispievateľské štáty**“) a Úradom vlády SR ako Národným kontaktným bodom dňa 15. 02. 2018(ďalej len „**Dohoda**“), ktorá stanovuje výšku finančného príspevku na Fond pre bilaterálne vzťahy (ďalej len „**Fond**“) z Finančného mechanizmu EHP na roky 2014 – 2021 (ďalej len „**FM EHP**“) a Nórskeho finančného mechanizmu na roky 2014 – 2021 (ďalej len „**NFM**“), ako aj práva, povinnosti a zodpovednosť strán pri realizácii **Fondu**. V nadväznosti na uznesenie vlády SR č. 355/2020 zo dňa 04. 06. 2020 k návrhu na zmenu niektorých uznesení vlády SR a určenie úloh v pôsobnosti Ministerstva investícií, regionálneho rozvoja a informatizácie Slovenskej republiky v súvislosti so zánikom Úradu podpredsedu vlády SR pre investície a informatizáciu, zriadením Ministerstva investícií, regionálneho rozvoja a informatizácie Slovenskej republiky a zmenou kompetencií Úradu vlády SR a niektorých ministerstiev v súlade so zákonom č. 134/2020 Z. z., ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov dochádza s účinnosťou od 1. októbra 2020 k prechodu práv a povinností NKB a Správcu programu z Úradu vlády SR na Ministerstvo investícii, regionálneho rozvoja a informatizácie Slovenskej republiky.
      3. Dohoda o implementácii programu „<Názov programu>“, uzatvorená medzi **Národným kontaktným bodom** a**Správcom programu,** ktorá nadobudla účinnosť dňa ....................... (ďalej ako „**Dohoda o implementácii programu**“).
   2. Realizácia bilaterálnej iniciatívy v rámci **Fondu** je okrem zmlúv a všeobecne záväzných právnych predpisov SR a legislatívy Európskej únie (ďalej aj „**legislatíva SR a EÚ**“) upravená aj predpismi, ktoré vydali **Prispievateľské štáty** a predpismi, ktoré vydal Národný kontaktný bod alebo Certifikačný orgán v súlade s materiálmi schválenými vládou SR. Súbory týchto predpisov tvoria **Právny rámec** a **Pravidlá implementácie**. Tieto predpisy nemajú povahu všeobecne záväzných právnych predpisov, avšak **Príjemca** sa ich podpisom tejto **Zmluvy** zaväzuje dodržiavať.
   3. **Zmluvné strany** uzatvárajú túto **Zmluvu** na základe Žiadosti o príspevok, registrovanej pod číslom XXX (ďalej len „**Žiadosť o príspevok**“), ktorú predložil **Príjemca** v rámci Výzvy <Kód výzvy> (ďalej len „**Výzva**“) a po jej schválení **Národným kontaktným bodom/Správcom programu** akceptoval Ponuku na poskytnutie **Príspevku** (ďalej len „**Ponuka**“) na realizáciu bilaterálnej iniciatívy s názvom *„XXXXXXXXXXXXXXXXXXXXXXX“*, ktorej bolo pridelené číslo XXXXXXXXXX (ďalej len „**Iniciatíva**“) za podmienok stanovených v tejto **Zmluve**.
   4. Na poskytnutie **Príspevku** na realizáciu **Iniciatívy** nie je právny nárok. Plnenie poskytnuté na základe tejto **Zmluvy** **Príjemcovi** nie je vyvážené priamou protihodnotou poskytnutou **Príjemcom Národnému kontaktnému bodu/Správcovi programu**.
   5. Táto **Zmluva** sa riadi a je uzatvorená podľa práva SR. **Zmluvné strany** sa dohodli, že ich vzájomné vzťahy sa riadia právom SR. Túto **Zmluvu** je potrebné vykladať tiež so zreteľom a v nadväznosti na **Právny rámec** a **Pravidlá implementácie.**
   6. Táto **Zmluva** obsahovo vychádza z informácií písomne poskytnutých **Príjemcom**, jeho prostredníctvom alebo v jeho mene **Národnému kontaktnému bodu/Správcovi programu** alebo **Národným kontaktným bodom/Správcom programu** povereným osobám v dobe pred jej uzatvorením, a to najmä v **Žiadosti o príspevok** a počas hodnotenia **Iniciatívy**. Ak sa zistí, že táto **Zmluva** vychádza zo skreslených, nepresných, neúplných alebo nepravdivých informácií poskytnutých **Príjemcom**, a to bez ohľadu na dôvod, čas a úmyselnosť ich poskytnutia, **zmluvné strany** sa dohodli, že **Národný kontaktný bod**/**Správca programu** je oprávnený odstúpiť od tejto **Zmluvy** a **Príjemca** sa zaväzuje vrátiť celý dovtedy poskytnutý **Príspevok**.
2. **Výklad pojmov**
   1. Pojmy použité v tejto **Zmluve** sú definované v tomto článku, v Príručke k bilaterálnemu fondu a/alebo Bilaterálnej príručke a/alebo v **Právnom rámci** a/alebo v **Pravidlách implementácie**. Ak je pojem v tejto **Zmluve** definovaný odlišne ako v **Právnom rámci**  alebo v **Pravidlách implementácie,** na účely tejto **Zmluvy** sa bude vykladať podľa definície uvedenej v tejto **Zmluve**.
      1. **Fond pre bilaterálne vzťahy** – dodatočný mechanizmus v rámci **FM EHP a NFM**, ktorý je určený na podporu činností zameraných na posilnenie bilaterálnych vzťahov medzi **Prispievateľskými** štátmi a SR v súlade s čl. 4.1 Nariadenia o implementácii FM EHP a Nariadenia o implementácii NFM (ďalej len „**Nariadenie**“). Takéto aktivity sa môžu uskutočňovať buď v rámci realizácie programov alebo prostredníctvom spoločných iniciatív mimo týchto programov.
      2. **Pravidlá implementácie** – súbor dokumentov, ktoré sú schválené uznesením vlády SR alebo vydané subjektmi riadenia a kontroly implementácie **FM EHP a NFM**, najmä **Národným kontaktným bodom**, Certifikačným orgánom, Orgánom auditu alebo **Správcom programu**, ktoré tvoria nasledovné, pre **Príjemcu** v rozsahu v akom sa ho týkajú, záväzné dokumenty:
         1. Systém riadenia FM EHP a NFM,
         2. Systém financovania a finančného riadenia FM EHP a NFM,
         3. Príručka k bilaterálnemu fondu a iné príručky a usmernenia vydané Národným kontaktným bodom, Certifikačným orgánom alebo Správcom programu.
      3. **Právny rámec** – súbor predpisov, ktoré tvoria nasledovné dokumenty:
         1. Dohoda medzi EÚ, Islandskou republikou, Lichtenštajnským kniežatstvom a Nórskym kráľovstvom o FM EHP, ktorej prílohou je Protokol 38c k Zmluve o EHP o FM EHP,
         2. Dohoda medzi Nórskym kráľovstvom a EÚ o NFM,
         3. **Memorandum**,
         4. **Nariadenie**,
         5. **Dohoda**,
         6. akékoľvek usmernenie, resp. smernica vydané **Výborom pre finančný mechanizmus** (ďalej aj ako „**VFM**“)/**Ministerstvom zahraničných vecí Nórskeho kráľovstva** (ďalej aj ako „**MZV NK**“) po konzultácii so SR.
      4. **Skutočne vynaložené oprávnené výdavky** – výdavky, ktoré boli uznané ako oprávnené **Správcom programu**, **Národným kontaktným bodom**, **Certifikačným orgánom** alebo **VFM/MZV NK**. Táto suma môže byť dodatočne znížená o výšku **Finančnej korekcie**.
      5. **Deklarované výdavky** – výdavky, ktoré **Príjemca** zahrnie do **Priebežnej správy**, resp. **Záverečnej správy**.
   2. Príloha č. 1 tejto **Zmluvy** - **Ponuka** **Národného kontaktného bodu/Správcu programu** **na poskytnutie príspevku** tvorí neoddeliteľnú súčasť tejto **Zmluvy** a je potrebné ju vykladať v súvislosti s ustanoveniami tejto **Zmluvy**.
3. **Účel zmluvy**

Účelom tejto **Zmluvy** je zabezpečiť, aby **Príjemca** zrealizoval **Iniciatívu**, ktorú bude **Národný kontaktný bod/Správca programu** za podmienok stanovených v tejto **Zmluve** spolufinancovať z**FM EHP a NFM**, a ktorá prispeje k dosiahnutiu celkových cieľov **FM EHP a NFM**, ktoré sú vymedzené v čl. 1.2 **Nariadenia.**

1. **Predmet zmluvy**
   1. Predmetom tejto **Zmluvy** je úprava práv a povinností zmluvných strán a vymedzenie zmluvných podmienok pre poskytnutie **Príspevku** zo strany **Národného kontaktného bodu/Správcu programu** **Príjemcovi**,za účelom zabezpečenia realizácie **Iniciatívy**.
   2. **Národný kontaktný bod/Správca programu** sa zaväzuje spolufinancovať realizáciu **Iniciatívy** a poskytnúť **Príjemcovi** **Príspevok** v rozsahu, spôsobom a za podmienok stanovených v tejto **Zmluve**, v **Právnom rámci FM EHP a NFM**, v **Pravidlách implementácie** a v súlade s **legislatívou SR a EÚ**. **Príjemca** sa zaväzuje zabezpečiť realizáciu **Iniciatívy**, s cieľom  zabezpečiť maximálny úžitok pre cieľové skupiny **Iniciatívy**, a za týmto účelom prijať **Príspevok** v rozsahu, spôsobom a za podmienok stanovených v tejto **Zmluve**, v **Právnom rámci FM EHP a NFM**, v **Pravidlách implementácie** a v súlade s **legislatívou SR a EÚ**.
2. **Špecifikácia iniciatívy a PArtnerov** 
   1. **Príjemca** sa zaväzuje zabezpečiť, aby bol v rámci **Iniciatívy** dosiahnutý cieľ a výsledok **Iniciatívy** uvedený v ods. 1.3.7 **Ponuky**, a aby boli dosiahnuté všetky cieľové hodnoty definovaných indikátorov uvedené v čl. 3 **Ponuky**, a to všetko v súlade s harmonogramom realizácie **Iniciatívy** uvedenom v čl. 2 **Žiadosti o príspevok**.
   2. Položkový **Rozpočet** **Iniciatívy** ako aj ďalšie detailné informácie o **Iniciatíve** sú špecifikované v aktuálnej verzii **Žiadosti o príspevok**.
   3. **Príjemca** sa zaväzuje realizovať **Iniciatívu** spoločne s partnerom, ktorý je špecifikovaný v časti 1.4 **Ponuky** (ďalej len „**Partner**“). Vzťahy medzi **Príjemcom** a  **Partnerom** sú upravené osobitnou zmluvou – Partnerskou dohodou (ďalej len „**Partnerská dohoda**“), ktorá upravuje najmä práva a povinnosti každého **Partnera** pri realizácii **Iniciatívy** (vrátane jeho zodpovednosti).
   4. **Príjemca** sa zaväzuje zabezpečiť:
      1. realizáciu **Iniciatívy** v  súlade s **Partnerskou dohodou,**
      2. prevod častiposkytnutého **Príspevku** na účet každého **Partnera**, špecifikovaný v **Partnerskej dohode**,
      3. zúčtovanie **Opravených výdavkov** vynaloženýchkaždým **Partnerom** prostredníctvom **Priebežnej správy/Záverečnej správy** v súlade s **Partnerskou dohodou** a touto **Zmluvou**,
      4. použitie **Príspevku** každým **Partnerom** výlučnenarealizáciu **Iniciatívy** a v súlade s **Partnerskou dohodou**, s **Právnym rámcom** a s **Pravidlami implementácie.**
   5. **Príjemca** zabezpečí, aby zmluvný vzťah založený **Partnerskou dohodou** a jeho realizácia prebiehala v súlade s platnou legislatívou SR a legislatívou EÚ o verejnom obstarávaní, ako aj článkom 8.15 **Nariadenia**. Na oprávnenosť výdavkov vzniknutých partnerovi sa analogicky vzťahuje čl. 10 tejto **Zmluvy** a podlieha rovnakým obmedzeniam, aké by sa uplatňovali, ak by výdavky vznikli **Príjemcovi**.
   6. **Príjemca** vo vzťahu k **Národnému kontaktnému bodu/Správcovi** **programu** zabezpečí a bude v plnom rozsahu zodpovedať za koordináciu, vecné a časové riadenie **Iniciatívy** realizovanej v partnerstve, vrátane tých častí **Iniciatívy,** za realizáciu ktorýchzodpovedá **Partner**, za dodržanie rozpočtu **Iniciatívy**, za dosiahnutie výsledku **Iniciatívy,** cieľových hodnôt indikátorov a za plnenie povinností každého **Partnera** vyplývajúcich z tejto **Zmluvy** a súvisiacich s touto **Zmluvou** riadne a včas. Týmto ustanovením nie je dotknutá zodpovednosť jednotlivých **Partnerov** voči **Príjemcovi** alebo voči ostatným **Partnerom** podľa **Partnerskej dohody.**
   7. Ak je **Príjemca** v omeškaní s plnením povinností podľa tohto článku, je povinný, ak ho **Národný kontaktný bod/Správca programu** vyzve, vrátiť celý dovtedy poskytnutý **Príspevok** alebo jeho časť.
3. **CELKOVÉ OPRÁVNENÉ VÝDAVKY, PRÍSPEVOK, ZÁLOHOVÁ PLATBA** 
   1. Maximálna výška sumy **Celkových oprávnených výdavkov (nákladov)** na **Iniciatívu** je rovná maximálnej výške sumy **Príspevku** a je stanovená v ods. 2.1.1 **Ponuky**. **Príspevok** aj každá jeho časť je tvorená z príspevku **FM EHP** a príspevku **NFM** v pomere určenom **Národným kontaktným bodom/Správcom programu**.
   2. **Národný kontaktný bod/Správca programu** poskytne **Príjemcovi** naneúročený účet, resp. účty uvedené v bode 1.2 tejto **Zmluvy**, za podmienok stanovených v tejto **Zmluve**, v **Právnom rámci** a v **Pravidlách implementácie**, **Príspevok** maximálne do výšky sumy uvedenej v ods. 2.1.1 **Ponuky**.
   3. Konečná výška sumy **Príspevku** poskytnutého na realizáciu **Iniciatívy** sa určí na základe **Skutočne vynaložených oprávnených výdavkov**, avšak maximálna výška **Príspevku** uvedená v ods. 2.1.1 **Ponuky** nesmie byť v žiadnom prípade prekročená.
   4. **Príjemca** berie na vedomie a súhlasí, že ustanoveniami tohto článku nie je dotknuté právo **Národného kontaktného bodu/Správcu programu** alebo inej **Oprávnenej osoby** určiť **Finančnú korekciu** podľa **Pravidiel implementácie**, ktorou sa zníži výška **Príspevku.**
   5. Ak **Národný kontaktný bod/Správca programu** poskytne **Príjemcovi** zálohovú platbu podľa ods. 4.1.1 **Ponuky**, **Príjemcovi** vzniká nárok na poskytnutie tejto zálohovej platby dňom nadobudnutia účinnosti tejto **Zmluvy**, ak v ods. 5.1.1 **Ponuky** nie je stanovená odkladacia podmienka, ktorá vznik nároku na poskytnutie zálohovej platby viaže na splnenie určitej povinnosti zo strany **Príjemcu**. V takom prípade nárok na poskytnutie zálohovej platby vzniká **Príjemcovi** až splnením takejto povinnosti. **Národný kontaktný bod/Správca programu** vyplatí **Príjemcovi** zálohovú platbu do výšky podľa ods. 4.1.1 **Ponuky** v lehote pätnástich (15) pracovných dní odo dňa vzniku nároku na jej poskytnutie.
   6. Ak **Deklarované výdavky** presiahnu sumu **Príspevku**, vzniknutý rozdiel uhradí **Príjemca** z dodatočných vlastných zdrojov.
4. **DoBa realizácie iniciatívy a Obdobie oprávnenosti výdavkov**

* 1. Deň začatia realizácie **Iniciatívy** je stanovený v ods. 1.3.5 **Ponuky**.
  2. Plánovaný termín ukončenia **Iniciatívy** je stanovený v ods. 1.3.6 **Ponuky**.
  3. **Príjemca** je oprávnený realizovať **Iniciatívu** z **Príspevku** len v období, ktoré začína podľa bodu 8.1 tohto článku a končí najneskôr podľa bodu 8.2 tohto článku (ďalej len **„Obdobie oprávnenosti výdavkov“**). Vecné plnenie výdavku aj finančné plnenie výdavku musí byť začaté a ukončené (zrealizované) počas **Obdobia oprávnenosti výdavkov.**
  4. Na náklady, s ktorými súvisiaci účtovný doklad bol vystavený v posledný mesiac **Obdobia oprávnenosti výdavkov**, môže **Národný kontaktný bod/Správca programu** prihliadať**,** akoby boli zrealizované počas **Obdobia oprávnenosti výdavkov**, za predpokladu, že tieto náklady sú uhradenédo tridsiatich (30) dní od uplynutia posledného dňa **Obdobia oprávnenosti výdavkov**.
  5. **Obdobie oprávnenosti výdavkov** sa zhoduje s **Dobou realizácie Iniciatívy**, ak v tejto **Zmluve** nieje stanovené inak.

1. **Ukončenie INICIATÍVY, ZÁVEREčNá SPRáVA** 
   1. **Príjemca** sa zaväzuje ukončiť **Iniciatívu** riadne a včas. **Iniciatíva** je ukončená riadne a včas, ak sa dosiahne požadovaný výsledok **Iniciatívy,** vrátane naplnenia jej indikátorov, do uplynutia posledného dňa **Doby realizácie Iniciatívy**. **Príjemca** predloží **Národnému kontaktnému bodu/Správcovi programu** vyplnenú **Záverečnú správu** v elektronickej podobe najneskôr do 2 mesiacov od ukončenia **Iniciatívy**, vrátane kompletnej účtovnej a podpornej dokumentácie podľa **Pravidiel implementácie**.
   2. **Národný kontaktný bod/Správca programu** vykoná administratívnu finančnú kontrolu **Záverečnej správy**, predložených dokladov a podpornej dokumentácie, a ak je to relevantné aj finančnú kontrolu na mieste, v súlade so zákonom č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov. **Národný kontaktný bod/Správca programu** je v rámci kontroly **Záverečnej správy** oprávnený vyzvať **Príjemcu** na doplnenie **Záverečnej správy** a/alebo na predloženie podpornej dokumentácie a/alebo na odstránenie nedostatkov v primeranej lehote. Ak **Príjemca** po výzve **Národného kontaktného bodu/Správcu** **programu** nedostatky v stanovenej lehote neodstráni, **Národný kontaktný bod/Správca programu** je oprávnený **Záverečnú správu** zamietnuť.
   3. **Národný kontaktný bod/Správca programu** je oprávnený po vykonaní kontroly **Záverečnú správu**
      1. schváliť,
      2. schváliť v zníženej sume,
      3. zamietnuť.
   4. **Príjemcovi** vzniká nárok na refundáciu dňom schválenia **Záverečnej správy.** **Národný kontaktný bod/Správca programu** vyplatí **Príjemcovi** refundáciu podľa schválenej **Záverečnej správy** v lehote pätnástich (15) pracovných dní odo dňa vzniku nároku na jej poskytnutie.
   5. Ak **Iniciatíva** nebola ukončená do uplynutia posledného dňa **Obdobia oprávnenosti výdavkov**, **Príjemca** sa zaväzuje dokončiť **Iniciatívu** z **Dodatočných vlastných zdrojov** v primeranej lehote určenej **Národným kontaktným bodom/Správcom programu.** V prípade omeškania **Príjemcu** s plnením povinnosti dokončiť **Iniciatívu** z **Dodatočných vlastných zdrojov** v stanovenejlehote, vzniká **Národnému kontaktnému bodu/Správcovi programu** nárok na vrátenie celého dovtedy poskytnutého **Príspevku. Národný kontaktný bod/Správca programu** je oprávnený **Iniciatívu** ukončiť aj pred termínom ukončenia, t .j. predčasne, a to aj bez schválenia **Záverečnej správy**, najmä, ale nie výlučne, z dôvodu vzniku **Nezrovnalosti**, resp. **Podozrenia z nezrovnalosti**, ak **Príjemca** nemôže pokračovať v realizácii **Iniciatívy** a/alebo **Národný kontaktný bod/Správca programu** nemôže poskytovať **Príjemcovi** **Príspevok**, a/aleboak by poskytnutie **Príspevku Príjemcovi** bolo v rozpore s touto **Zmluvou**, **Právnym rámcom** alebo **Pravidlami implementácie**.
2. **Oprávnené výdavky** 
   1. **Zmluvné strany** sa dohodli, že **Príspevok** je možné podľa tejto **Zmluvy** použiť len na realizáciu skutočne vzniknutých (vynaložených), odôvodnených a riadne preukázateľných oprávnených výdavkov, ktoré boli **Príjemcom** náležite deklarované v **Priebežnej správe** resp. **Záverečnej správe** a následne **Národným kontaktným bodom/Správcom programu** schválené.
   2. Za **Oprávnené výdavky** v rámci **Iniciatívy** sú považované výdavky (náklady) podľa kapitoly 8 **Nariadenia** a čl. 11 tejto **Zmluvy**, ktoré:
      1. súvisia s predmetom tejto **Zmluvy** a sú indikované v rozpočte, ktorý tvorí súčasť aktuálne platnej verzie **Žiadosti o príspevok**,
      2. vznikli a spĺňajú kritériá oprávnenosti podľa **Právneho rámca**, najmä čl. 8.2 a 8.8 **Nariadenia,** **Pravidiel implementácie** atejto **Zmluvy**,
      3. boli vynaložené **Príjemcom**, resp. **Partnerom** počas **Obdobia oprávnenosti výdavkov** a v súlade s **legislatívou SR a EÚ**, resp. s legislatívou krajiny **Partnera** a v súlade s podmienkami stanovenými v tejto **Zmluve**.
   3. **Príjemca** berie na vedomie a súhlasí, že schválením **Priebežnej správy, resp. Záverečnej správy** nie je dotknuté právo **Národného** **kontaktného bodu/Správcu programu** alebo inej osoby, ktorá je v súlade s **Právnym rámcom**, resp. **Pravidlami implementácie** alebo **legislatívou SR a EÚ** oprávnená vykonať kontrolu, resp. overenia alebo audit implementácie **Iniciatívy**, postupovať podľa **Právneho rámca, Pravidiel implementácie** a/alebo čl. 14 tejto **Zmluvy**, ak sa v **Iniciatíve** vyskytnú nezrovnalosti.
   4. **Národný kontaktný bod/Správca programu** posudzuje oprávnenosť **Deklarovaných výdavkov** v súlade s touto **Zmluvou, s Právnym rámcom FM EHP a NFM**, s **Pravidlami implementácie** a s**legislatívou SR a EÚ**, a vyhradzuje si právo rozhodnúť, či **Deklarovaný výdavok** spĺňa kritériá podľa bodu 10.2 tohto článku.
   5. **Príjemca** je povinný, a to kedykoľvek počas platnosti a účinnosti tejto **Zmluvy**, preukázať oprávnenosť výdavku zrealizovaného z **Príspevku** v súlade s touto **Zmluvou**, s **Právnym rámcom**, s**Pravidlami implementácie** a s **legislatívou SR a EÚ** (najmä v súlade s vnútroštátnymi právnymi predpismi o verejnom obstarávaní a čl. 8.15 **Nariadenia**).
   6. Ak je **Príjemca** podľa zákona č. 222/2004 Z. z. o dani z pridanej hodnoty v znení neskorších predpisov platiteľom DPH, DPH nie je oprávneným výdavkom, a preto je **Príjemca** oprávnený uhradiť z **Príspevku** len výdavok vo výške bez DPH. V prípade, že **Príjemca** v priebehu trvania tejto **Zmluvy**, zmení svoj štatút z platiteľa DPH na osobu, ktorá nie je platiteľom DPH, výška **Príspevku** podľa bodu 7.2 tejto **Zmluvy** sa nemení. Ak **Príjemca** v priebehu trvania tejto **Zmluvy** zmení svoj štatút z osoby, ktorá nie je platiteľom DPH na osobu, ktorá je platiteľom DPH počas **Obdobia oprávnenosti výdavkov**, maximálna výška **Príspevku** podľa bodu 7.2 tejto **Zmluvy** sa zníži o percentuálnu sadzbu DPH platnú v čase zmeny.
3. **Osobitné pravidlá pre oprávnenosť výdavkov**

Neuplatňuje sa.

1. **štátna pomoc a pomoc de minimis**

Ak je to uvedené v bode 8 **Ponuky**, poskytnutie **Príspevku**, resp. jeho časti podľa tejto **Zmluvy** sa vo vzťahu k **Príjemcovi** alebo **Partnerovi** považuje za poskytnutie štátnej pomoci, resp. pomoci de minimis.

1. **Osobitné ustanovenia**

Neuplatňuje sa.

1. **Nezrovnalosť, FinAnčná korekcia a Vrátenie príspevku**
   1. Nezrovnalosť v rámci implementácie **Iniciatívy** vzniká porušením ustanovenia **Právneho rámca** alebo **legislatívy SR a EÚ**, ktoré ohrozuje alebo poškodzuje implementáciu **FM EHP a NFM**, najmä implementáciu a/alebo rozpočet **Iniciatívy** alebo **Fondu** (ďalej len „**Nezrovnalosť**“).
   2. Nezrovnalosť vzniká aj porušením ustanovenia **Pravidiel implementácie,** ustanovenia tejto **Zmluvy** a/alebo **Partnerskej dohody** **Prijímateľom** a/alebo **Partnerom**, ktoré ohrozuje alebo poškodzuje implementáciu **FM EHP a NFM**, najmä implementáciu a/alebo rozpočet **Iniciatívy** alebo **Fondu**.
   3. **Zmluvné strany** sa dohodli, že na účely tejto **Zmluvy** sapod pojmom **Nezrovnalosť** rozumie aj podozrenie z nezrovnalosti. Podozrenie z nezrovnalosti je stav, kedy je zo strany **Národného kontaktného bodu/Správcu programu**, **Príjemcu** alebo osôb oprávnených vykonať kontrolu, overenie alebo audit **Iniciatívy** odôvodnené sa domnievať, že v rámci implementácie **Iniciatívy** došlo k porušeniu **Právneho rámca, Pravidiel implementácie**, **legislatívy SR a EÚ** alebo ustanovení tejto **Zmluvy**, ktoré poškodzuje implementáciu, zasahuje do implementácie alebo ovplyvňuje implementáciu **FM EHP** a **NFM**, najmä pokiaľ ide o implementáciu a/alebo rozpočet **Iniciatívy** alebo **Fondu**, avšak v danom čase ho nie je jednoznačne možné potvrdiť, alebo podložiť dôkazmi.
   4. **Príjemca** je povinný **/Správcovi programu** bezodkladne písomne oznámiť akékoľvek **Nezrovnalosti** a poskytnúť mu súčinnosť pri ich riešení a oznamovaní príslušným orgánom. **Príjemca** je povinný predložiť **Národnému kontaktnému bodu/Správcovi programu** všetky dokumenty týkajúce sa **Nezrovnalosti**.
   5. **Príjemca** berie na vedomie, že **Národný kontaktný bod/Správca programu** je podľa **Právneho rámca** a **Pravidiel implementácie** povinný poskytnúť všetky informácie týkajúce sa **Nezrovnalosti** **VFM/MZV NK** a inej osobe podľa **Právneho rámca**, resp. **Pravidiel implementácie** a súhlasí s ich poskytovaním.
   6. **Zmluvné strany** sa zaväzujú vyvinúť maximálne úsilie potrebné na zabránenie, odhalenie, prešetrenie a odstránenie účinkov akejkoľvek **Nezrovnalosti** a prijať primerané opatrenia na ich nápravu.
   7. **Príjemca** berie na vedomie, že vznik akejkoľvek **Nezrovnalosti** sa považuje za také porušenie podmienok poskytnutia **Príspevku**, ktoré môže byť spojené s povinnosťou vrátenia poskytnutého **Príspevku** alebo jeho časti, a to bez ohľadu na to, či vznik **Nezrovnalosti** spôsobilo konanie alebo opomenutie konania zo strany **Príjemcu** alebo **Partnera**.
   8. Ak v rámci implementácie **Iniciatívy** vznikla nezrovnalosť, **Národný kontaktný bod/Správca programu** je oprávnený, v závislosti od typu a závažnosti **Nezrovnalosti**:
      1. požiadať **Príjemcu**, o prijatie opatrení na nápravu vzniknutej protiprávnej situácie, a/alebo
      2. určiť finančnú korekciu podľa **Pravidiel implementácie**.
   9. Ustanovením bodu 14.7 tejto **Zmluvy** nie sú dotknuté práva a povinnosti inej **osoby** oprávnenej vykonať kontrolu, overenie alebo audit **Iniciatívy** podľa platných všeobecne záväzných právnych predpisov **SR**, najmä pri porušení finančnej disciplíny v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, **Právneho rámca** a/alebo **Pravidiel implementácie**.
   10. Ak **Príjemca** po doručení žiadosti podľa ods. 14.8.1 tejto **Zmluvy** protiprávny stav, resp. príčiny vzniku **Nezrovnalosti** neodstráni a/alebo nevykoná požadované opatrenie, je **Národný kontaktný bod/Správca programu** oprávnený určiť **Finančnú** **korekciu** a požiadať **Príjemcu** o vrátenie poskytnutého **Príspevku** alebo jeho časti.
   11. **Nezrovnalosť** je na účely tejto **Zmluvy** možné vo vzťahu k **Príjemcovi** považovať za vyriešenú, len ak **Príjemca** odstránil protiprávny stav, resp. príčiny vzniku **Nezrovnalosti** a/alebo vyrovnal všetky záväzky voči **Národnému kontaktnému bodu/Správcovi programu**, resp. **SR**, ktoré mu vznikli v súvislosti so vznikom **Nezrovnalosti**.
2. **Platnosť a účinnosť Zmluvy, OCHRANA OSOBNÝCH ÚDAJOV**
   1. Táto **Zmluva** nadobúda platnosť dňom jej podpísania oboma **zmluvnými stranami**.
   2. Táto **Zmluva** je podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou zmluvou a nadobúda účinnosť dňom nasledujúcim po dni jej zverejnenia v Centrálnom registri zmlúv.
   3. Táto **Zmluva** sa uzatvára na dobu určitú a jej platnosť a účinnosť končí dňom uplynutia 5 rokov odo dňa schválenia Záverečnej strategickej správy **Prispievateľskými štátmi**. **Národný kontaktný bod/Správca programu** zverejní dátum schválenia Záverečnej strategickej správy na svojom webovom sídle.
   4. **Príjemca** svojím podpisom na tejto **Zmluve** zároveň udeľuje v súlade s § 5 písm. a) zákona č. 18/2018 Z. z. o ochrane osobných údajov a zmene a doplnení niektorých predpisov v znení neskorších predpisov (ďalej len „**Zákon o ochrane osobných údajov**“) **Národnému kontaktnému bodu/Správcovi programu** súhlas na spracovanie osobných údajov podľa § 5 písm. e) Zákona o ochrane osobných údajov uvedených v tejto **Zmluve** alebo poskytnutých na základe tejto **Zmluvy** najmä v rozsahu titul, meno, priezvisko, adresa doručovania, email, telefónne číslo. **Príjemca** sa zaväzuje zabezpečiť súhlas so spracúvaním osobných údajov, v súlade s § 5 písm. a) Zákona o ochrane osobných údajov, každej dotknutej osoby, ktorej osobné údaje odovzdá **Národnému kontaktnému bodu/Správcovi programu** v rámci plnenia povinností vyplývajúcich z tejto **Zmluvy**, z **Právneho rámca**, z **Pravidiel implementácie** alebo z **legislatívy SR a EÚ**.
   5. Osobné údaje podľa bodu 15.4 tohto článku budú spracúvané za účelom jednoznačnej identifikácie osôb podieľajúcich sa na realizácií **Iniciatívy**, najmä počas kontroly **Iniciatívy**, administrácie **Iniciatívy**,štatistického vyhodnocovania údajov a ich vedenia v databáze, resp. informačnom systéme **Národného kontaktného bodu/ Správcu programu**, **VFM/MZV NK** alebo iných relevantných subjektov v rámci **FM EHP** a **NFM** a písomnej komunikácie **zmluvných strán**.
   6. **Národný kontaktný bod /Správca programu** týmto v súlade s čl. 13 Nariadenia EP a Rady (EÚ) č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len ako „**Nariadenie GDPR**“) oboznamuje **Príjemcu**, že počas implementácie **Iniciatívy** spracúva poskytnuté osobné údaje v súlade s „Vyhlásením o ochrane osobných údajov fyzických osôb,“ ktoré je možné nájsť na webovom sídle [www.eeagrants.sk](http://www.eeagrants.sk), kde sú uvedené i informácie o účele spracúvania, právnom základe, kategóriách osobných údajov, dotknutých osobách, príjemcoch osobných údajov a dobe uchovávania osobných údajov.
3. **Zmena Zmluvy**
   1. Túto **Zmluvu** je možné meniť alebo dopĺňať len na základe vzájomnej dohody oboch **zmluvných strán**, pričom akékoľvek zmeny alebo doplnky musia byť vykonané vo forme písomného a očíslovaného dodatku k **Zmluve**, pokiaľ v tejto **Zmluve** nie je stanovené inak.
   2. Akékoľvek návrhy na zmenu obsahu tejto **Zmluvy** prerokujú **zmluvné strany** najneskôr do tridsiatich (30) pracovných dní od prijatia písomného návrhu na zmenu.
   3. **Zmluvné strany** sú povinné riadiť sa vždy aktuálnym znením dokumentov, ktoré tvoria **Právny rámec** a **Pravidlá implementácie**.
   4. **Zmluvné strany** sa dohodli, že v prípade, ak dôjde k zmene v dokumentoch, resp. k vydaniu nových dokumentov v rámci **Právneho rámca** a/alebo **Pravidiel implementácie,** **Národný kontaktný bod/Správca programu** uverejní nové znenie týchto dokumentov, resp. nové dokumenty na svojom webovom sídle [www.eeagrants.sk](http://www.eeagrants.sk). Za vyjadrenie súhlasu a vôle **Príjemcu** byť viazaný zmeneným alebo novým dokumentom sa považuje najmä konkludentný prejav vôle **Príjemcu** spočívajúci vo vykonaní faktických alebo právnych úkonov, ktorými pokračuje v zmluvnom vzťahu. Od tohto okamihu sa **zmluvné strany** riadia a postupujú podľa takto zmenených dokumentov.
   5. **Zmluvné strany** sa dohodli, že zmena tejto **Zmluvy** nie je potrebná, ak ide o zmenu identifikačných údajov uvedených v čl. 1 tejto **Zmluvy**, to však nezbavuje povinnosti **Príjemcu** za týmto účelom bezodkladne o takejto zmene informovať **Národný kontaktný bod/Správcu programu.**
   6. V prípade, ak sa akékoľvek ustanovenie tejto **Zmluvy** stane neplatným v dôsledku jeho rozporu s platným právnym poriadkom **SR**, **Právnym rámcom** alebo **Pravidlami** **implementácie,** nespôsobí to neplatnosť celej **Zmluvy**. **Zmluvné strany** sa v takom prípade zaväzujú vzájomným rokovaním bezodkladne nahradiť neplatné zmluvné ustanovenie novým platným ustanovením neodporujúcim zákonu tak, aby ostal zachovaný obsah, zámer a účel sledovaný **Zmluvou** a nahrádzaným ustanovením.
4. **OSTATNÉ POVINNOSTI PRÍJEMCU**
   1. **Príjemca** sa zaväzuje k splneniu povinnosti publicity **Iniciatívy** v súlade s **Právnym rámcom** a **Pravidlami implementácie**.
   2. **Príjemca** je povinný nakladať s majetkom získaným v rámci **Iniciatívy** s náležitou odbornou starostlivosťou. **Príjemca** nie je oprávnený tento majetok zaťažovať žiadnymi právami tretích osôb, vrátane záložného práva, majetok predať ani nijak scudziť. **Príjemca** je povinný v prípade poškodenia, straty, odcudzenia alebo inej škodnej udalosti na tomto majetku opätovne ho zaobstarať z vlastných zdrojov alebo ho uviesť do pôvodného stavu, a to v najbližšom možnom termíne, najneskôr však k dátumu ukončenia **Doby udržateľnosti iniciatívy** stanovenej v bode 5.4 **Ponuky**.
   3. **Príjemca** nie je oprávnený postúpiť, previesť ani založiť túto **Zmluvu** ani akékoľvek iné práva, povinnosti, dlhy pohľadávky alebo nároky z tejto **Zmluvy** vyplývajúce bez predchádzajúceho súhlasu **Národného kontaktného bodu/Správcu programu.**
5. **ZÁVEREČNÉ USTANOVENIA** 
   1. Práva a povinnosti vyplývajúce z tejto **Zmluvy** prechádzajú aj na právnych nástupcov zmluvných strán.
   2. Prípadné spory vyplývajúce z tejto **Zmluvy** sa budú riešiť prednostne zmierom. V prípade, ak zmier nebude možné dosiahnuť, **zmluvné strany** predložia svoj spor na vecne a miestne príslušný súd v SR.
   3. Táto **Zmluva** je vyhotovená v x rovnopisoch, z ktorých x rovnopisy sú určené pre **Príjemcu**, x rovnopisy sú určené pre **Národný kontaktný bod/Správcu programu**.
   4. Všetky dokumenty **Príjemcu** predkladané **Národnému kontaktnému bodu/Správcovi programu** musia byť podpísané jeho štatutárnym orgánom a v prípade potreby preložené do anglického jazyka. **Príjemca** zodpovedná za presnosť prekladu a možné dôsledky, ktoré môžu vzniknúť z akéhokoľvek nepresného prekladu.
   5. **Zmluvné strany** vyhlasujú, že ich vôľa vyjadrená v tejto **Zmluve** je slobodná a vážna, text **Zmluvy** si riadne prečítali a jeho obsahu porozumeli, **Zmluvu** neuzatvárajú v tiesni, ani za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto **Zmluvou** vyjadrujú **zmluvné strany** svojimi podpismi na tejto **Zmluve**.
   6. Neoddeliteľnou súčasťou **Zmluvy** sú **Prílohy**:

Príloha č. 1 **Ponuka na poskytnutie príspevku**

V Bratislave dňa ........................................ V ...................................dňa....................

................................................................... .................................................................

**Názov Národného kontaktného bodu/Správcu programu Názov príjemcu**

v zastúpení v zastúpení

meno a priezvisko meno a priezvisko

pozícia pozícia

1. Len v prípade štátnych rozpočtových organizácií – jeden účet pre FM EHP a jeden pre NFM [↑](#footnote-ref-2)
2. Ak je iný ako názov príjemcu platby [↑](#footnote-ref-3)
3. Povinné pre príjemcu mimo systému SEPA [↑](#footnote-ref-4)
4. Ak je príjemca registrovaný pre DPH v SR [↑](#footnote-ref-5)